काबरा बालाजी पहाड़ के पास मिले पैंथर के पगमार्क
भास्कर संवाददाता | परबतसर आंचलिक
पीलवागांव की ढाणी में युवक पर पैंथर के हमले के तीन दिन बाद भी वन विभाग को उसका पुख्ता सुराग नहीं मिला है। ग्रामीणों में दहशत बरकरार है। इधर, वन विभाग का दावा है कि पैंथर ढाणी के 10 किलोमीटर की परिधि में ही है। वन विभाग की टीम को बरूण पीलवा के बीच काबरा बालाजी पहाड़ी क्षेत्र में बुधवार को पैंथर के पगमार्क मिले।
इससे पहले पैंथर ने मंगलवार रात को भड़सिया कुएं पर आस्ट्रेलियन पक्षी ईमू का शिकार किया था। परबतसर रेंजर जयराम काला का कहना है कि काबरा बालाजी पहाड़ी क्षेत्र में पगमार्क मिलने के बाद उस क्षेत्र में तलाशी अभियान तेज कर दिया गया है। हालांकि, क्षेत्र में पैंथर किसी को दिखाई नहीं दिया है। पगमार्क के आधार पर अंदेशा जताया जा रहा है कि पैंथर 10-15 किमी की परिधि में ही घूम रहा है।
hne_Deva bho_Deva hin_Deva hin_Deva